Diari Oficial de la Generalitat Valenciana


Sumari del DOGV 2317, del 25-07-1994 (1994/832073)

RESOLUCIÓ de 30 de juny de 1994 de la Direcció General de Conservació del Medi Natural de la Conselleria de Medi Ambient, per la qual estableix les normes per a la pesca de l'angula en la temporada 1993-94
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2317

Data del DOGV
:   25-07-1994

Secció del DOGV
:   ALTRES DISPOSICIONS

Número del document
:   1994/832073


Data del document
:   30-06-1994

Organisme emissor
:   Conselleria de Medi Ambient

Tipus de document
:   Resolució

Anàlisi jurídica

RESOLUCIÓ de 30 de juny de 1994 de la Direcció General de Conservació del Medi Natural de la Conselleria de Medi Ambient, per la qual estableix les normes per a la pesca de l'angula en la temporada 1993-94. [94/4991]  
Segons el que es preveu a l'article 5è. de l'Ordre de 17 de maig de 1990, de la Conselleria d'Agricultura i Pesca, per la qual regula, amb caràcter general, la pesca de l'angula a la Comunitat Valenciana, resolc:  
Primer  
L'exercici de la pesca de l'angula per a la temporada 1993-94 queda fixat per a la zona marítimo-terrestre, als llocs, amb el nombre de postes i per a les organitzacions pesqueres preferents que es determinen tot seguit.  
Veure imatge  
Segon  
A cada posta només podrà ser col·locat un monot homologat.  
Tercer  
El període hàbil de pesca serà el comprés entre l'1 d'octubre i el 31 de març.  
Quart  
Només es podrà pescar des de la posta de sol dels diumenges, dilluns, dimecres i dijous, que no coincidisquen amb dies festius, fins a l'eixida del sol; prenent de l'almanac les hores de l'alba i de l'ocàs.  
Cinquè  
Els serveis que depenen d'aquesta direcció general, els dimarts, podran capturar angula a les goles de la Comunitat Valenciana, des de la posta fins a l'eixida del sol, destinant les captures a la repoblació i experimentació a centres oficials.  
Quan s'obtinga el total necessari o no s'exercisca aquesta activitat, el concessionari podrà ser autoritzat per a la pesca en aqueix dia.  
L'autorització la donaran els Serveis Territorials de la Conselleria de Medi Ambient.  
Sisè.  
Es prohibeix la pesca de l'angula a llocs no prevists a l'article 1r., i també la pesca per aquelles persones no expressament autoritzades.  
Setè  
La presentació per les organitzacions pesqueres de sol·licituds per a l'adjudicació de la pesca de l'angula s'efectuarà, en aquesta temporada, als Serveis Territorials de la Conselleria de Medi Ambient de la província respectiva, dins els 15 dies següents a la publicació d'aquesta resolució al Diari Oficial de la Generalitat Valenciana.  
Vuitè  
Els Serveis Territorials de la Conselleria de Medi Ambient efectuaran les adjudicacions abans del 20 de setembre d'enguany.  
Novè  
Realitzades les adjudicacions, els interessats pertanyents a l'organització pesquera. adjudicatària efectuaran la seua sol·licitud d'acord amb el model de l'annex.  
Deu  
Continuarà en vigor durant aquest període, la concessió per a l'aprofitament de la pesca de l'angula de les goles del Rei, de Sant Llorenç, de l'Estany i del Riu Vaca.  
Aquesta resolució entrarà en vigor el mateix dia de publicar-la al Diari Oficial de la Generalitat Valenciana.  
València, 30 de juny de 1994.- El director general de Conservació del Medi Natural: Eduardo Galante Patiño.  
ANNEX  
... (nom i cognoms), de professió..., domiciliat a ... (carrer o plaça), amb DNI número ..., d'afiliació a la Seguretat Social número..., i que pertany a l'organització pesquera ...  
SOL·LICITE autorització per a la pesca de l'angula, durant la temporada 1993-94, a la zona denominada ... del terme municipal de ... acompanyant la següent documentació:  
1. Fotocòpia del DNI (amb l'original per a comprovar-la).  
2. Fotocòpia de l'afiliació a la Seguretat Social (amb l'original per a comprovar-la).  
3. Certificació d'homologació del monot.  
4. Certificat d'inscripció que s'especifica tot seguit.  
DIRECCIÓ TERRITORIAL DE LA CONSELLERIA DE MEDI AMBIENT  
Model de certificat  
... (nom i cognoms), secretari de l'organització pesquera..., ubicada a..., amb domicili social a ... (carrer o plaça).  
FAIG CONSTAR que  
... (nom i cognoms), pertany a aquesta organització pesquera des del dia...  
...(ciutat), ... (data).  
... (Signatura)